முனீஸ்வரன் (ஓவியர்)

முனீஸ்வரன் என்பவர் தமிழக ஓவியர்களுள் ஒருவராவார். இவர் மதுரை மாவட்டம் திருமங்கலத்தைச் சேர்ந்தவர். ஓவியம் பின்னனி இல்லாத குடும்பத்திலிருந்து வந்தவர்.

பிறப்பும் படிப்பும்
முனீஸ்வரன் 1991 செப்டம்பர் 25 இல் சக்திவேல் -மங்களம் தம்பதியினருக்கு மகனாகப் பிறந்தார். பள்ளி படிப்பை மதுரை பி.கே.என் ஆண்கள் பள்ளியிலும், மதுரை லயோலா கல்லூரியில் ஐ.டி.ஐ எலக்ட்ரீசயன் படிப்பும் முடித்தார். பின்பு கும்பகோணம் அரசு கவின் கலைக் கல்லூரியில் படித்து பட்டம் பெற்றார்.

கண்காட்சி
 ஃபியூச்சரிஸ்டிக் குழு கண்காட்சி, வின்னியஸ் பிரதமர் ஆர்ட் கேலரி, சென்னை.(2016)
 கஸ்தூரி ஸ்ரீனிவாசன் அறக்கட்டளை கண்காட்சி. (2016)
 இன்டர்நேஷனல் ஆர்ட் ஷோ, வெல்கின் கேன்வாஸ், மலேசியா.(2017)
 சிலாங்கூர் ராயல் கிளப், மலேசியா (2018)

விருதுகள்
கல்லூரியில் படிக்கும் பொழுது இவரின் ஓவியம் "கேம்லின் ஆர்ட் பவுண்டேசன்" நடத்திய போட்டியில் முதலிடம் பெற்றது.
கலை பண்பாட்டுத்துறை, தஞ்சை நடத்திய மாநில அளவிலான ஓவியப் போட்டியில் வெற்றி.
மாநில அளவிலான தமிழக அரசு விருது, 2014
கஸ்தூரி சீனிவாசன் மெமோரியல் விருது, 2014, 2015
ரிசர்வ் வங்கி நடத்திய ஓவிய கண்காட்சியில் பங்கேற்பு.

இவரது ஓவியங்கள் தத்ரூப பாணி ஓவியங்களாக உள்ளன. அடர் நிறங்களை பயன்படுத்துதல், ஆடைகள் உள்ளிட்ட சிறு விசயங்களுக்கும் ஓவியத்தில் முக்கியத்துவம் கொடுத்தல் போன்றவை இவரது ஓவியத்தின் தனித்தன்மைகள்.

ஆதாரங்கள்

வெளி இணைப்புகள்

தமிழக ஓவியர்கள்
வாழும் நபர்கள்